
Felhívás 

a Kunok II. világtalálkozójának megszervezéséhez

Tisztelettel tájékoztatjuk, hogy a Nagykunságban és a Kiskunságban 2008 évben merült fel a Kunok Világtalálkozójának megszervezése az önkormányzati és a civil szféra területén. 

A Világtalálkozó előkészítésére és megszervezésére összefogást kezdeményeztünk az érintett önkormányzatok, intézmények és civil szervezetek között. 2008. szeptember 24.-én 49 alapító taggal megalakult a „Kun Összefogás” Konzorcium.

A Konzorcium legfontosabb célja a kun identitástudat és hagyomány megőrzése, ápolása és továbbfejlesztése, ennek érdekében tudományos, oktatási, kulturális és turisztikai közös célok megvalósítása a konzorciumi tagok együttműködésével. A konzorciumi tanács döntött a Kunok világtalálkozójának háromévenként való megszervezéséről is, amelyre első alkalommal 2009. szeptember 12-27. között került sor a Kun összefogás Konzorciumhoz tartozó településeken.

2009-ben ünnepeltük a kunok Magyarországra történő betelepítésének a 770. évfordulóját. IV. Béla királyunk az ország védelmének megerősítése érdekében 1239-ben telepítette le a kunokat, zömében a mai nagykunság és kiskunság területére. A kunok évszázadok során magyarrá váltak, önálló nyelvüket feladták, azonban a kun identitásukat a jelenben is őrzik, ápolják hagyományaikat.

A 2009 szeptemberében megrendezett Kunok I. Világtalálkozójának sikereire és tapasztalataira építve – három év elteltével – készülünk a Kunok II. Világtalálkozójának megrendezésére. 

A Kunok II. Világtalálkozója főrendezvény sorozatára 2012. szeptember 8-23-ig kerül sor. A nyitórendezvényre 2012. szeptember 8-án Karcagon, a Nagykunságban, a záró rendezvényre 2012. szeptember 23-án, Kunszentmiklóson a Kiskunságban kerül sor.

Tisztelettel tájékoztatjuk, hogy a „Kun Összefogás” Konzorcium elérhetősége – ahol további információkkal szolgálunk – a következő:

Érdeklődni lehet: Dongó Anita, Vas László

Cím: Kiskunfélegyháza Város Polgármesteri Hivatala

6100 Kiskunfélegyháza, Kossuth u. 1.

Telefon: 06-76-562-013, 06-76-562-023, 06-76-431-544
E-mail: polgarmester@kiskunfelegyhaza.hu; dongo.anita@kiskunfelegyhaza.hu 

Web: www.kiskunfelegyhaza.hu/kunokvilagtalalkozoja 

A Kunok II. Világtalálkozója tervezett programjainak színvonalas megszervezése támogatók nélkül elképzelhetetlen, ezért a Konzorcium Bizottsága azzal a kéréssel fordul a gazdasági, közigazgatási és a civil szféra képviselőihez, valamint minden olyan közösséghez és magánszemélyhez – amennyiben érzelmileg kötődnek a Kiskunsághoz és a Nagykunsághoz valamint a fenti célokkal egyetértenek – támogassák a „Kun Összefogás” Konzorciumot. 

Támogatásukat az alábbi számlaszámon tehetik meg:

OTP Bank Nyrt. 11732071-20045364

Számla neve: Kun Összefogás Konzorcium

Bízunk abban, hogy e széleskörű, közös összefogással megrendezésre kerülő világtalálkozó sikeres lesz, és ezzel is hozzá tudunk járulni a Kárpát-medencében élő közösségek hagyományainak ápolásához, valamint további fejlődéséhez.

Segítőkész támogatásukat a Konzorcium nevében előre is köszönjük. 

Tisztelettel:

Kovács Sándor





Kapus Krisztián
Jász-Nagykun-Szolnok Megyei Közgyűlés elnöke
Kiskunfélegyháza város polgármestere

